Provincia d'a Coruña

A Coruña ye una provincia d'Espanya, situata en a comunidat autonoma de Galicia. A suya población ye de 1.132.792 habitants (2007) en una superficie de 7.950 km², con una densidat de población de 142,49 hab/km².

 Cheografía 
Muga a o norte con a Mar Cantabrica y l'Oceano Atlantico (a primera en una chicota parte), a l'este con a provincia de Lugo, a l'ueste con l'Oceano Atlantico y a o sud con a provincia de Pontevedra.

En o territorio d'a provincia, en o termin municipal de Mañón, ye a muga entre a mar Cantabrica y l'Oceano Atlantico, en Estaca de Bares.

Os prencipals ríos d'a provincia son: Acheiro, Anduriña, Anllóns, Arteixo, Barcés, Baxoi, Belelle, Bermaña, Bolaños, Brexa, Eume, Mandeo, Mera, Grande de Xuvia, Sar, Tambre y Xallas.

 Comunicacions 
 Por carretera 
250px|thumb|Puent en Ferrol en l'autovía A-9
Ta la provincia plega l'autopista A-6, dende Lugo, y tamién l'autovía A-9, que une A Coruña, Ferrol y Santiago de Compostela con a provincia de Pontevedra.

 Por ferrocarril 
Bi ha tres linias de RENFE: a primera vien dende Leyón y dentra en Galicia por Monforte de Lemos, ta seguir dica Lugo y A Coruña; a segunda vien dende Zamora, y dentra en Galicia por Ourense ta seguir dica Santiago de Compostela y A Coruña; a tercera ye un ferrocarril de vía estreita que vien dende o Prencipau d'Asturias y dentra en Galicia por a ría de Ribadeo, ta seguir dica Ferrol.

 Por aire 
En a provincia bi ha dos aeropuertos: l'aeropuerto de Lavacolla, a man de Santiago de Compostela, y l'aeropuerto d'Alvedro, a man d'A Coruña.

 Por mar 
En a provincia d'A Coruña bi ha dos grans puertos: o puerto d'A Coruña y o puerto de Ferrol.

 Población 
250px|thumb|A Coruña.
A provincia d'a Coruña tien 1.132.792 habitants (2007). Un 36,5% de istos viven en belluna d'as tres mayors ciudaz d'a provincia (A Coruña, Santiago de Compostela y Ferrol).
Municipios con mayor población (2007)Fuent: Censo a 01-01-2007 d'o Instituto Nacional de Estadística de España. Series de población d'os municipios d'EspanyaPosiciónMunicipioPoblación1ªA Coruña||align=right|244.388
|-
|2ª||align=left|Santiago de Compostela93.7123ªFerrol||align=right|75.181
|-
|4ª||align=left|Narón36.2455ªOleiros||align=right|31.694
|-
|6ª||align=left|Carballo30.0917ªArteixo||align=right|27.713
|-
|8ª||align=left|Ribeira27.1819ªCulleredo||align=right|26.707
|-
|10ª||align=left|Ames24.55311ª'''Cambre22.513

 Referencias 

*